b'\n_START_ARTICLE_\nOdontolabis spectabilis\n_START_SECTION_\nUtseende\n_START_PARAGRAPH_\nEn stor (hannen 45-73 millimeter), bred og kraftig, svart hjortebille, pannen og dekkvingene er brungule. Hannen har stort hode og forst\xc3\xb8rrede kjever, disse kan v\xc3\xa6re lange og krumme eller korte og brede. Hos hanner med lange kjever er disse sigdformede, gjerne med en lang tann i eller noe utenfor midten. Panne har en h\xc3\xb8y, buet tverrkj\xc3\xb8l bak det gule partiet. Hodet har en liten tann bak hvert fasett\xc3\xb8ye, sidene og undersiden av hodet har kraftig, rynkete mikroskulptur. Pronotum er rundet med markerte, utstikkende bakhj\xc3\xb8rner, kraftig inbnsk\xc3\xa5ret ved roten. Dekkvingene er blanke, noe hvelvede, bredest bak roten. med en smal, svart s\xc3\xb8mstripe. Beina er svarte, l\xc3\xa5rene delvis r\xc3\xb8de. Hunnen er bredere, farget som hannen men blankere, uten forst\xc3\xb8rrede kjever, hodet med et rundet utskudd under fasett\xc3\xb8ynene, hode og forkropp meget fint punkterte.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Sumatra.'